pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีพร้อมหัวหน้าส่วนราชการสำนึกในพระมหากรุณาธิคุณ รับพระราชทานโฉนดที่ดิน พร้อมนำไปใช้เพื่อให้เกิดประโยชน์สูงสุด
วันจันทร์ที่ 23 พฤศจิกายน 2563
นายกรัฐมนตรีพร้อมหัวหน้าส่วนราชการสํานึกในพระมหากรุณาธิคุณ รับพระราชทานโฉนดที่ดิน พร้อมนําไปใช้เพื่อให้เกิดประโยชน์สูงสุด
นายกรัฐมนตรีพร้อมหัวหน้าส่วนราชการสํานึกในพระมหากรุณาธิคุณ รับพระราชทานโฉนดที่ดิน พร้อมนําไปใช้เพื่อให้เกิดประโยชน์สูงสุด
วันนี้ (23 พ.ย. 63) เวลา 13.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรีพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จออก ณ พระที่นั่งอัมพรสถาน พระราชวังดุสิต พระราชทานพระบรมราชวโรกาสให้ตนนําหัวหน้าส่วนราชการ 9 หน่วยงาน เข้าเฝ้าทูลละอองธุลีพระบาท รับพระราชทานโฉนดที่ดินในพระปรมาภิไธยเพื่อนําใช้ เป็นพระมหากรุณาธิคุณสูงสุดต่อปวงชนชาวไทย ซึ่งทุกหน่วยราชการที่ได้รับพระราชทานจะต้องใช้ให้เกิดประโยชน์อย่างอย่างคุ้มค่า
นายกรัฐมนตรีชี้แจ้งว่า ยังไม่มีการพิจารณาวาระรถไฟฟ้าสายสีเขียว ซึ่งขณะนี้ยังอยู่ระหว่างหารือของหน่วยงานที่เกี่ยวข้อง ซึ่งต้องพิจารณาทั้งโครงการฯ ตั้งแต่ช่วงที่ 1 ช่วงที่ 2 และช่วงที่ 3 งบประมาณกรุงเทพมหานคร เหตุผลที่มาของการขาดทุน รวมถึงสาเหตุที่ต้องดําเนินการะยะที่ 2 และระยะที่ 3 โดยรัฐบาลจะยึดหลักประโยชน์ของประเทศชาติและประชาชน ที่สําคัญคือประชาชนต้องได้ประโยชน์จากค่าโดยสารที่ถูกลง ทั้งนี้ ได้มอบหมายให้กระทรวงมหาดไทยหารือร่วมกับหน่วยงานต่างๆ ทั้งกระทรวงคมนาคม กรุงเทพมหานคร การรถไฟฟ้าขนส่งมวลชนแห่งประเทศไทย เพื่อแก้ไขปัญหาหนี้สิน หากมีข้อเสนอใดที่เป็นประโยชน์รัฐบาลก็พร้อมที่จะนํามาพิจารณา
ในโอกาสนี้ นายกรัฐมนตรีกล่าวถึงวันหยุดยาวที่ผ่านมาว่า ดีใจที่เห็นประชาชนจํานวนมากออกเดินทางท่องเที่ยว ขอให้เดินทางด้วยความระมัดระวังอุบัติเหตุและสภาพอากาศเปลี่ยนแปลง ซึ่งเดือนธันวาคมจะมีวันหยุดยาวต่อเนื่องอีก 4 วันช่วง และวันหยุดช่วงเทศกาลปีใหม่ อยากให้มีการวางแผนเดินทางล่วงหน้า โดยเฉพาะอย่างยิ่งผู้ขับขี่รถโดยสารสาธารณะหรือรถยนต์ส่วนตัว งดดื่มสุรา รักษากฎจราจรอย่างเคร่งครัด รวมถึงการเช็คสภาพรถยนต์และระบบต่าง ๆ เพื่อลดการบาดเจ็บและสูญเสีย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีกำชับไม่ให้เกิดเหตุการณ์ปะทะกันของกลุ่มผู้ชุมนุม พร้อมดำเนินคดีผู้ฝ่าฝืนกฎหมายโดยไม่เลือกปฏิบัติแก่กลุ่มใดกลุ่มหนึ่ง
วันจันทร์ที่ 23 พฤศจิกายน 2563
นายกรัฐมนตรีกําชับไม่ให้เกิดเหตุการณ์ปะทะกันของกลุ่มผู้ชุมนุม พร้อมดําเนินคดีผู้ฝ่าฝืนกฎหมายโดยไม่เลือกปฏิบัติแก่กลุ่มใดกลุ่มหนึ่ง
นายกรัฐมนตรีกําชับไม่ให้เกิดเหตุการณ์ปะทะกันของกลุ่มผู้ชุมนุม พร้อมดําเนินคดีผู้ฝ่าฝืนกฎหมายโดยไม่เลือกปฏิบัติแก่กลุ่มใดกลุ่มหนึ่ง
วันนี้ (23 พ.ย. 63) เวลา 13.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรีพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตอบข้อซักถามสื่อมวลชนถึงการชุมนุมทางการเมือง โดยกําชับไม่ให้มีการเผชิญหน้ากันของกลุ่มผู้ชุมนุม ย้ําไม่มีการเลือกปฏิบัติต่อกลุ่มใดกลุ่มหนึ่ง เพราะทุกฝ่ายต้องเคารพกฎหมาย หากผู้ชุมนุมมีการฝ่าฝืน เจ้าหน้าที่ก็ต้องปฏิบัติหน้าที่เพื่อรักษากฎหมาย เช่นการใช้อาวุธ ขว้างปาสิ่งของก็ต้องถูกดําเนินคดีเนื่องจากมีการบันทึกภาพไว้แล้ว นายกรัฐมนตรีย้ําการชุมนุมเป็นสิทธิเสรีภาพ แต่ต้องไม่มีการปะทะหรือทําร้ายร่างกายกัน ทั้งนี้ รัฐบาลพยายามทําให้เกิดความสงบมากที่สุด โดยต้องคํานึงถึงความปลอดภัยของเจ้าหน้าที่ผู้ปฏิบัติงานด้วยเช่นกัน
นายกรัฐมนตรียังชี้แจงถึงกรณีคําสั่งสภาความมั่นคงแห่งชาติว่า เป็นเพียงการทํางานปกติที่จะต้องประเมินสถานการณ์ด้านความมั่นคง เพื่อความสงบสุขของบ้านเมืองและประชาชนโดยรวม เป็นการหามาตรการเพื่อหลีกเลี่ยงไม่ให้เกิดการปะทะกัน ยืนยันไม่มีการสั่งการให้ระดมมวลชน ทั้งนี้ ข้อมูลที่เผยแพร่ผ่านโลกโซเชียลมีเดียหลายอย่างถูกบิดเบือน จึงอยากให้คิดพิจารณาก่อนเพื่อไม่ให้เกิดความขัดแย้งมากยิ่งขึ้น พร้อมย้ํา ไม่อยากเห็นการปะทะกันระหว่างผู้ชุมนุมและระหว่างผู้ชุมนุมและเจ้าหน้าที่ตํารวจ เพราะไทยเคยมีบทเรียนแล้ว จึงอยากให้แกนนํากลุ่มผู้ชุมนุมให้ควบคุมดูแลผู้เข้ามาร่วมชุมนุม อย่างไรก็ตาม นายกรัฐมนตรีกําชับไม่อยากให้เกิดเหตุการณ์ม็อบชนม็อบ เพราะปัจจุบันรัฐบาลกําลังพยายามแก้ไขปัญหาเศรษฐกิจอยู่ ประชาชนส่วนใหญ่ก็ต้องประกอบอาชีพ ขณะที่บางกลุ่มต้องการแก้ไขปัญหาทางการเมือง ซึ่งรัฐบาลมีหน้าที่ดูแลทุกคนทุกกลุ่มภายใต้ความสงบเรียบร้อย ในตอนท้าย นายกรัฐมนตรียังปฏิเสธ ไม่มีการประกาศใช้กฎอัยการศึกหรือปฏิวัติ ยืนยันยังทํางานโดยอาศัยกฎหมายตามรัฐธรรมนูญฉบับปัจจุบันเพื่อแก้ไขปัญหาให้พี่น้องประชาชน
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานตำรวจแห่งชาติ ชี้แจงการกระทำที่อาจเป็นอันตรายและละเมิดสิทธิ์ผู้ชุมนุม
วันจันทร์ที่ 23 พฤศจิกายน 2563
สํานักงานตํารวจแห่งชาติ ชี้แจงการกระทําที่อาจเป็นอันตรายและละเมิดสิทธิ์ผู้ชุมนุม
สํานักงานตํารวจแห่งชาติ ชี้แจงการกระทําที่อาจเป็นอันตรายและละเมิดสิทธิ์ผู้ชุมนุม
21 พฤศจิกายน 2563 พล.ต.ต.ยิ่งยศ เทพจํานงค์ โฆษก ตร.ชี้แจงประเด็นสารเคมีผสมในน้ําที่ฉีดใส่ผู้ชุมนุมว่า การจัดหาอุปกรณ์ดังกล่าว เป็นไปตามหลักสากล และจากบริษัทที่หลายประเทศใช้ในการควบคุมฝูงชน ซึ่งเคยผ่านการทดสอบทั้งในระดับสากล และในประเทศ ก่อนการนํามาใช้ด้วยแล้ว ยืนยันว่าไม่เป็นสารที่เกิดอันตรายแก่ผู้ได้รับ เพียงแต่อาจเกิดการระคายเคืองในเบื้องต้น เมื่อได้รับการบําบัดเบื้องต้นด้วยตนเอง หรือในสถานพยาบาล อาการด้งกล่าวก็จะหายไปเอง ไม่ทําอันตรายแก่ร่างกายถึงกับต้องพักรักษาตัวในสถานพยาบาล
---------------------------------------
รัฐบาลไทย-ข่าวทำเนียบรัฐบาล-กรมบัญชีกลางสรุปการประเมินผลโครงการข้อตกลงคุณธรรม (Integrity Pact) ปี 63 ช่วยชาติประหยัดงบประมาณได้ถึง 8.67 หมื่น ลบ.
วันจันทร์ที่ 23 พฤศจิกายน 2563
กรมบัญชีกลางสรุปการประเมินผลโครงการข้อตกลงคุณธรรม (Integrity Pact) ปี 63 ช่วยชาติประหยัดงบประมาณได้ถึง 8.67 หมื่น ลบ.
กรมบัญชีกลางสรุปการประเมินผลโครงการข้อตกลงคุณธรรมประจําปีงบประมาณ พ.ศ. 2563 เพื่อประชาสัมพันธ์และเผยแพร่การประเมินผลโครงการที่เสร็จสิ้นแล้ว ภายใต้การดําเนินงานโครงการข้อตกลงคุณธรรม พร้อมเผยผลการดําเนินงาน สามารถช่วยประหยัดงบประมาณได้ถึง 86,774.4 ล้านบาท
กรมบัญชีกลางจัดสัมมนาสรุปการประเมินผลโครงการข้อตกลงคุณธรรม (Integrity Pact) ประจําปีงบประมาณ พ.ศ. 2563 เพื่อประชาสัมพันธ์และเผยแพร่การประเมินผลโครงการที่เสร็จสิ้นแล้ว ภายใต้การดําเนินงานโครงการข้อตกลงคุณธรรม พร้อมเผย ผลการดําเนินงาน สามารถช่วยประหยัดงบประมาณได้ถึง 86,774.4 ล้านบาท
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยภายหลังเป็นประธานเปิดงานสัมมนา “สรุปการประเมินผลโครงการข้อตกลงคุณธรรม (Integrity Pact) ประจําปีงบประมาณ พ.ศ. 2563” ณ โรงแรมมิราเคิลแกรนด์ คอนเวนชั่น กรุงเทพมหานคร ในวันนี้ (23 พ.ย. 63) ว่า กรมบัญชีกลางได้ร่วมกับมหาวิทยาลัยเกษตรศาสตร์ จัดสัมมนาสรุปการประเมินผลโครงการจัดซื้อจัดจ้างที่เข้าร่วมจัดทําข้อตกลงคุณธรรม (Integrity Pact) มาตั้งแต่ปีงบประมาณ พ.ศ. 2558 - 2563 โดยแบ่งเป็นการประเมินผลในด้านความสําเร็จภาพรวมโครงการและด้านการประเมินผลระบบข้อตกลงคุณธรรม ซึ่งครอบคลุม 6 หลัก ได้แก่ หลักนิติธรรม หลักคุณธรรม หลักความโปร่งใส หลักความรับผิดชอบ หลักการมีส่วนร่วม และหลักความคุ้มค่า ซึ่งผลการประเมินมีคะแนนเฉลี่ยอยู่ที่ร้อยละ 86.94 ถือได้ว่าอยู่ในระดับที่ดี โดยเป็นคะแนนด้านการประเมินความสําเร็จภาพรวมโครงการร้อยละ 87.90 และคะแนนด้านการประเมินผลระบบข้อตกลงคุณธรรมร้อยละ 86.29
“ผลการดําเนินโครงการข้อตกลงคุณธรรมตั้งแต่ปีงบประมาณ พ.ศ. 2558 - 2563 มีจํานวนทั้งสิ้น 118 โครงการ จาก 56 หน่วยงาน ซึ่งคิดเป็นมูลค่า 1.9 ล้านล้านบาท ดําเนินการจัดซื้อจัดจ้างแล้ว 3.3 แสนล้านบาท สามารถประหยัดงบประมาณได้ 1.1 แสนล้านบาท สําหรับการดําเนินการในปีงบประมาณ พ.ศ. 2564 มีจํานวนทั้งสิ้น 125 โครงการ จาก 60 หน่วยงาน ซึ่งคิดเป็นมูลค่า 1.7 ล้านล้านบาท ดําเนินการจัดซื้อจัดจ้างแล้ว 3.4 แสนล้านบาท สามารถประหยัดงบประมาณได้ 86,774.4 ล้านบาท โดยส่วนหนึ่งเป็นผลมาจากการได้รับความร่วมมืออย่างดีจากหน่วยงานของรัฐเจ้าของโครงการผู้สังเกตการณ์ที่ได้เข้าสังเกตการณ์และให้ข้อเสนอแนะแก่หน่วยงานภาครัฐ ที่มีส่วนสําคัญในการขับเคลื่อนข้อตกลงคุณธรรมให้สามารถนําไปใช้ได้อย่างมีประสิทธิภาพและประสิทธิผล” อธิบดีกรมบัญชีกลาง กล่าว
อธิบดีกรมบัญชีกลาง กล่าวในตอนท้ายว่า กรมบัญชีกลางจะพัฒนาการดําเนินงานข้อตกลงคุณธรรม เพื่อเป็นเครื่องมือในการสนับสนุนการดําเนินงานของภาครัฐและภาคเอกชนให้ดําเนินการจัดซื้อจัดจ้างอย่างสุจริต โปร่งใส ตรวจสอบได้ ทําให้ผู้ปฏิบัติงานสามารถปฏิบัติงานได้อย่างถูกต้อง ลดช่องทางการทุจริตคอร์รัปชัน และทําให้การจัดซื้อจัดจ้างของภาครัฐเป็นไปอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานในพิธีเปิดการฝึกอบรมหลักสูตร "นักบริหารการอุตสาหกรรมระดับสูง" รุ่นที่ 21
วันจันทร์ที่ 23 พฤศจิกายน 2563
ปลัดกอบชัยฯ เป็นประธานในพิธีเปิดการฝึกอบรมหลักสูตร "นักบริหารการอุตสาหกรรมระดับสูง" รุ่นที่ 21
นายกอบชัย  สังสิทธิ์สวัสดิ์  เป็นประธานในพิธีเปิดการฝึกอบรมหลักสูตร "นักบริหารการอุตสาหกรรมระดับสูง" รุ่นที่ 21 ของกระทรวงอุตสาหกรรม ณ โรงแรมเดอะทวินทาวเวอร์
วันนี้ (23 พฤศจิกายน 2563) เวลา 10.30 น. นายกอบชัย สังสิทธิ์สวัสดิ์ เป็นประธานในพิธีเปิดการฝึกอบรมหลักสูตร "นักบริหารการอุตสาหกรรมระดับสูง" รุ่นที่ 21 ของกระทรวงอุตสาหกรรม มีผู้เข้าร่วมรับการอบรมทั้งจากส่วนกลางและภูมิภาคและหน่วยงานภายนอก จํานวน 40 คน จัดขึ้นระหว่างวันที่ 23 พฤศจิกายน 2563 – 25 กุมภาพันธ์ 2564 ณ โรงแรมเดอะทวินทาวเวอร์ โดยมีนางวรวรรณ ชิตอรุณ รองปลัดกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และผู้บริหารกระทรวงอุตสาหกรรม ร่วมเป็นเกียรติในพิธีเปิดการฝึกอบรมฯ
รัฐบาลไทย-ข่าวทำเนียบรัฐบาล-กรมบัญชีกลาง ออกระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนำเงินส่งคลัง (ฉบับที่ 2) พ.ศ. 2563
วันจันทร์ที่ 23 พฤศจิกายน 2563
กรมบัญชีกลาง ออกระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง (ฉบับที่ 2) พ.ศ. 2563
เมื่อวันที่ 10 พฤศจิกายน 2563 คณะรัฐมนตรีได้มีมติเห็นชอบในหลักการร่างระเบียบกระทรวงการคลัง ว่าด้วยการเบิกเงินจากคลัง การรับเงินการจ่ายเงิน การเก็บรักษาเงิน และการนําเงินส่งคลัง (ฉบับที่ 2) พ.ศ. .... ตามที่กระทรวงการคลังเสนอ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า เมื่อวันที่ 10 พฤศจิกายน 2563 คณะรัฐมนตรีได้มีมติเห็นชอบในหลักการร่างระเบียบกระทรวงการคลัง ว่าด้วยการเบิกเงินจากคลัง การรับเงินการจ่ายเงิน การเก็บรักษาเงิน และการนําเงินส่งคลัง (ฉบับที่ 2) พ.ศ. .... ตามที่กระทรวงการคลังเสนอ นั้น ต่อมากรมบัญชีกลางได้ออกระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง (ฉบับที่ 2) พ.ศ. 2563 ซึ่งสาระสําคัญของระเบียบฯ ดังกล่าว ได้มีการแก้ไขเพิ่มเติมให้หน่วยงานผู้เบิกเปิดบัญชีเงินฝากไว้กับธนาคารที่เป็นรัฐวิสาหกิจ หรือธนาคารที่กองทุนเพื่อการฟื้นฟูและพัฒนาระบบสถาบันการเงินถือหุ้นเกินกึ่งหนึ่ง สําหรับเงินงบประมาณหนึ่งบัญชี และเงินนอกงบประมาณหนึ่งบัญชี โดยรัฐมนตรีว่าการกระทรวงการคลังลงนามในระเบียบดังกล่าว เมื่อวันที่ 16 พฤศจิกายน 2563 และได้ประกาศใช้ในราชกิจจานุเบกษาแล้ว
“สําหรับครั้งนี้เป็นการแก้ไขเพิ่มเติมระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง พ.ศ. 2562 ให้มีความเหมาะสมยิ่งขึ้น เพื่อให้หน่วยงานผู้เบิกสามารถใช้บัญชีเงินฝากธนาคารกรุงไทยฯ ได้ต่อไป โดยไม่ส่งผลกระทบต่อการปฏิบัติงาน และการให้บริการแก่ประชาชนอย่างต่อเนื่อง ทั้งนี้ สามารถตรวจสอบข้อมูลและติดตามข่าวสารของกรมบัญชีกลาง ได้ทางเว็บไซต์ http://www.cgd.go.th หรือผ่านทางโทรศัพท์มือถือที่ CGD Application และหากมีข้อสงสัยสามารถสอบถามข้อมูลเพิ่มเติมได้ที่ Call Center กรมบัญชีกลาง หมายเลข 02 270 6400 ในวันและเวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-“กอช. ชวนผู้ประกอบอาชีพอิสระ พ่อบ้านแม่บ้าน อายุ 50 – 60 ปี สมัครออมเงินกับ กอช. 100 บาทต่อเดือน ได้รับเงินเพิ่มอีก 100 บาทต่อเดือน สูงสุดไม่เกิน 1,200 บาทต่อปี*”
วันจันทร์ที่ 23 พฤศจิกายน 2563
“กอช. ชวนผู้ประกอบอาชีพอิสระ พ่อบ้านแม่บ้าน อายุ 50 – 60 ปี สมัครออมเงินกับ กอช. 100 บาทต่อเดือน ได้รับเงินเพิ่มอีก 100 บาทต่อเดือน สูงสุดไม่เกิน 1,200 บาทต่อปี*”
กอช. เชิญชวนผู้ประกอบอาชีพอิสระ ผู้ที่มีสิทธิสมัคร หรือ พ่อบ้านแม่บ้าน สมัครออมเงินกับ กอช. 100 บาทต่อเดือน ได้รับเงินเพิ่มจากรัฐอีก 100 บาทต่อเดือน หรือตามช่วงอายุของสมาชิก สูงสุดไม่เกิน 1,200 บาทต่อปี ไว้ใช้ในยามเกษียณหลังอายุ 60 ปี
กองทุนการออมแห่งชาติ หรือ กอช. เชิญชวนผู้ประกอบอาชีพอิสระ ผู้ที่มีสิทธิสมัคร หรือ พ่อบ้านแม่บ้าน สมัครออมเงินกับ กอช. 100 บาทต่อเดือน ได้รับเงินเพิ่มจากรัฐอีก 100 บาทต่อเดือน หรือตามช่วงอายุของสมาชิก สูงสุดไม่เกิน 1,200 บาทต่อปี ไว้ใช้ในยามเกษียณหลังอายุ 60 ปี เพียงตรวจสอบสิทธิและคุณสมบัติก่อนการสมัครสมาชิกได้ที่ แอปพลิเคชัน “กอช.” สอบถามโทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนผู้ประกอบอาชีพอิสระ หรือ ผู้ที่มีสิทธิสมัครเป็นสมาชิก กอช. หรือ พ่อบ้านแม่บ้าน สร้างวินัยการออมไว้ใช้ในยามเกษียณหลังอายุ 60 ปี ออมเงินกับ กอช. 100 บาทต่อเดือน ได้รับเงินเพิ่มอีก 100 บาทต่อเดือน สูงสุดไม่เกิน 1,200 บาทต่อปี
ทั้งนี้ เมื่ออายุครบ 60 ปี จะได้รับบํานาญเป็นรายเดือนจาก กอช. สําหรับผู้ที่สนใจตรวจสอบสิทธิและคุณสมบัติก่อนการสมัครสมาชิกได้ที่แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารของรัฐทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-งานสัมมนา The Project Dissemination Seminar on Assisting the Foundation of The Smart Monodzukuri Support Team System in Thailand
วันจันทร์ที่ 23 พฤศจิกายน 2563
งานสัมมนา The Project Dissemination Seminar on Assisting the Foundation of The Smart Monodzukuri Support Team System in Thailand
นายจุลพงษ์ ทวีศรี รองปลัดกระทรวงอุตสาหกรรม ร่วมเป็นเกียรติในการเปิดงานสัมมนา The Project Dissemination Seminar on Assisting the Foundation of The Smart Monodzukuri Support Team System in Thailand ภายในงาน Metalex 2020
วันที่ 18 พฤศจิกายน 2563 นายจุลพงษ์ ทวีศรี รองปลัดกระทรวงอุตสาหกรรม ร่วมเป็นเกียรติในการเปิดงานสัมมนา The Project Dissemination Seminar on Assisting the Foundation of The Smart Monodzukuri Support Team System in Thailand ภายในงาน Metalex 2020 โดยมีนายณัฐพล รังสิตพล อธิบดีกรมส่งเสริมอุตสาหกรรม และผู้แทนจากหน่วยงานรัฐประเทศญี่ปุ่น เข้าร่วมด้วย ณ Robotics Cluster Pavilion ศูนย์แสดงสินค้าและนิทรรศการ ไบเทค บางนา
การสัมมนาครั้งนี้จัดขึ้นเพื่อเผยแพร่ผลงานการพัฒนาบุคลากร ผู้เชี่ยวชาญของไทย และองค์กรในภาคอุตสาหกรรมที่เป็นโรงงานต้นแบบในการพัฒนาอุตสาหกรรม ก้าวสู่ยุค 4.0 ด้วยหลักการที่ถูกต้อง โดยผ่านกระบวนการองค์ความรู้ IVI (Industrial Value Chain Intiative) เพื่อให้ทราบถึงผลลัพธ์ ประสิทธิผลของโครงการ Smart Monodzukuri Support Team for Thailand ทีมสนับสนุนอุตสาหกรรมอัจฉริยะของประเทศไทย ที่ได้เริ่มดําเนินการในปี 2562 และได้รับความร่วมมือในการนํา Iot มาใช้ โดยทีมสนับสนุนอุตสาหกรรมของญี่ปุ่น เป็นต้นแบบ รวมทั้งถ่ายทอดระบบที่สามารถพัฒนาให้บุคลากรพึ่งพาตนเองได้ โดยเริ่มจาก Small Start Iot แบบต้นทุนต่ํา เพิ่มมูลค่าสูง สามารถนําไปขยายผล ประกอบกับมีองค์ความรู้ภายในองค์กรเอง เพื่อส่งเสริมการพัฒนาระบบอัตโนมัติและหุ่นยนต์ในอุตสาหกรรมให้ดําเนินอย่างราบรื่นต่อไป
รัฐบาลไทย-ข่าวทำเนียบรัฐบาล-มท.1 ลงพื้นที่ติดตามความพร้อมการเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในพื้นที่จังหวัดนครสวรรค์
วันจันทร์ที่ 23 พฤศจิกายน 2563
มท.1 ลงพื้นที่ติดตามความพร้อมการเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในพื้นที่จังหวัดนครสวรรค์
มท.1 ลงพื้นที่ติดตามความพร้อมการเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในพื้นที่จังหวัดนครสวรรค์
วันนี้ (23 พ.ย.63) เวลา 17:00 น. ที่กองบังคับการกองบิน 4 อ.ตาคลี จ.นครสวรรค์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ลงพื้นที่ตรวจติดตามการเตรียมความพร้อมในโอกาสรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงปฏิบัติพระราชกรณียกิจในพื้นที่จังหวัดนครสวรรค์ โดยมี นายฉัตรชัย พรหมเลิศ ปลัดกระทรวงมหาดไทย นายธนาคม จงจิระ อธิบดีกรมการปกครอง นายสันติธร ยิ้มละมัย รองอธิบดีกรมส่งเสริมการปกครองท้องถิ่น นายเชษฐา โมสิกรัตน์ รองอธิบดีกรมป้องกันและบรรเทาสาธารณภัย นายสิริรัฐ ชุมอุปการ ผู้ว่าราชการจังหวัดนครสวรรค์ นายชัยโรจน์ มุ่งธัญญา ผู้ช่วยผู้อํานวยการทรัพย์สินส่วนพระมหากษัตริย์ ผู้แทนกองบังคับการกองบิน 4 และหน่วยงานที่เกี่ยวข้อง ร่วมลงพื้นที่
จากนั้นในเวลา 18:00 น. พลเอก อนุพงษ์ เผ่าจินดา และคณะ เดินทางไปยังวัดช่องแค (หลวงพ่อพรหม) ต.พรหมนิมิต อ.ตาคลี จ.นครสวรรค์ เพื่อติดตามการเตรียมความพร้อมด้านสถานที่และตรวจเยี่ยมให้กําลังใจผู้ปฏิบัติงานและประชาชนจิตอาสา
และในเวลา 19:30 น. พลเอก อนุพงษ์ เผ่าจินดา และคณะ ลงพื้นที่ตรวจเยี่ยมการพัฒนาพื้นที่โครงการพัฒนาสระบ่อดินขาว และติดตามการเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ให้เป็นไปด้วยความเรียบร้อย และสมพระเกียรติ
ทั้งนี้ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี จะเสด็จพระราชดําเนินไปทรงบําเพ็ญพระราชกุศล ถวายผ้าป่า ณ วัดช่องแค (หลวงพ่อพรหม) และเสด็จฯ ไปทอดพระเนตรการดําเนินงาน "สระบ่อดินขาว" ในพื้นที่ตําบลพรหมนิมิต อ.ตาคลี จ.นครสวรรค์ เพื่อเป็นแหล่งน้ําใช้สอยเพื่อการบริโภค อุปโภค และพื้นที่ทําการเกษตร ในวันอังคารที่ 24 พฤศจิกายน 2563 เวลา 17:00 น.
รัฐบาลไทย-ข่าวทำเนียบรัฐบาล-สธ. สร้างความมั่นใจนักลงทุน “โควิดเอาอยู่” พร้อมหนุนเปิดประเทศกระตุ้นเศรษฐกิจชาติ
วันจันทร์ที่ 23 พฤศจิกายน 2563
สธ. สร้างความมั่นใจนักลงทุน “โควิดเอาอยู่” พร้อมหนุนเปิดประเทศกระตุ้นเศรษฐกิจชาติ
รองนายกรัฐมนตรีและรัฐมนตรีว่าการกระทรวงสาธารณสุขสร้างความมั่นใจนักลงทุน เผยกระทรวงสาธารณสุขพร้อมสนับสนุนการเปิดประเทศกระตุ้นเศรษฐกิจชาติ มีความพร้อมด้านการแพทย์ เป็นประเทศอันดับต้นๆ ของโลกในการได้มาซึ่งวัคซีน ยันต้องสร้างจุดสมดุลระหว่างการติดเชื้อ
รองนายกรัฐมนตรีและรัฐมนตรีว่าการกระทรวงสาธารณสุขสร้างความมั่นใจนักลงทุน เผยกระทรวงสาธารณสุขพร้อมสนับสนุนการเปิดประเทศกระตุ้นเศรษฐกิจชาติ มีความพร้อมด้านการแพทย์ เป็นประเทศอันดับต้นๆ ของโลกในการได้มาซึ่งวัคซีน ยันต้องสร้างจุดสมดุลระหว่างการติดเชื้อและระบบเศรษฐกิจ เพื่อให้ประเทศเดินหน้าต่อได้บนพื้นฐานความปลอดภัย
วันนี้ (23 พฤศจิกายน 2563) ที่โรงแรมแกรนด์ไฮแอท เอราวัณ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นวิทยากรในงานสัมมนา “ท่องเที่ยวและสาธารณสุขไทยในอนาคต” โดยมีนายแพทย์โอภาส การย์กวินพงศ์ รักษาราชการแทนอธิบดีกรมควบคุมโรค นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ผู้บริหารกระทรวงสาธารณสุข ผู้บริหารบริษัท หลักทรัพย์ บัวหลวง จํากัดมหาชน และแขกผู้มีเกียรติ เข้าร่วมฟังการบรรยาย โดยนายอนุทิน กล่าวว่า สถานการณ์โควิด 19 ของประเทศไทย ตลอดระยะเวลา 10 เดือนที่ผ่านมา สามารถควบคุมการแพร่ระบาดได้เป็นอย่างดี จากนี้ไป คือกระบวนการได้มาซึ่งวัคซีน ซึ่งรัฐบาลสนับสนุนงบประมาณ 45,000 ล้านบาท ในการต่อสู้โควิด 19 ในภาพรวมระบบสาธารณสุขทั้งประเทศ โดยใช้ 6,049 ล้านบาท สําหรับการจองและจัดซื้อวัคซีนป้องกันโรคโควิด 19 จํานวน 26 ล้านโดส จากบริษัท AstraZeneca ซึ่งมีหลักการการไม่แสวงหาผลกําไร โดยจะขายในราคาต้นทุน หากมีประสิทธิภาพและปลอดภัยจะฉีดให้กับคนไทยคนละ 2 โดส ครอบคลุมการดูแลคนไทยร้อยละ 20 ของประชากร หรือ 13 ล้านคน โดยมีกรมควบคุมโรคเป็น ผู้จัดซื้อรวมทั้งจัดเก็บ ขนส่ง และนําไปฉีดให้กับประชาชน คาดว่าจะสามารถฉีดให้กับประชาชนได้ในปีหน้า สําหรับประเทศไทยก่อนมีวัคซีนโควิดใช้จริงคนไทยสามารสร้างวัคซีนสําหรับตนเองได้ด้วยการสวมหน้ากากอนามัยป้องกันการติดเชื้อได้ในระดับที่ดี ทําให้เราสามารถรอวัคซีนที่มีความปลอดภัยสูงสุดได้
นายอนุทินกล่าวต่อว่า สําหรับประเด็นการเปิดประเทศ ต้องรับฟังสียงจากประชาชนเป็นหลัก ซึ่งกระทรวงสาธารณสุขพร้อมสนับสนุนการเปิดประเทศ เนื่องจากมีความพร้อมในทุกด้าน มีประสบการณ์ บุคลากรที่มีความเชี่ยวชาญ อุปกรณ์ ยา และเวชภัณฑ์ มีมาตรการคุมเข้มในในผู้ที่เดินทางเข้าประเทศ ซึ่งทุกคนต้องปฏิบัติตามมาตรการ และเข้ารับการกักตัวจะสามารถตรวจจับผู้ติดเชื้อได้อย่างมีประสิทธิภาพและนําเข้าสู่ระบบการรักษา สิ่งสําคัญที่สุดคือระบบบริหารจัดการ ซึ่งกระทรวงสาธารณสุขทําหน้าที่ในการควบคุมโรค ไม่ใช่การทําให้ประเทศปลอดโรค ดังนั้นประเทศไทยจึงมีโอกาสพบผู้ติดเชื้อได้ การที่ตัวเลขผู้ติดเชื้อเป็นศูนย์อาจไม่ใช่สิ่งที่ดีที่สุด แต่สิ่งที่จําเป็นที่สุดคือการหาจุดสมดุลให้ทุกคนอยู่ได้บนพื้นฐานความปลอดภัยของคนในประเทศ นอกจากนี้ภายใต้สถานการณ์โควิด 19 ไทยเป็นประเทศที่ให้บริการด้านสุขภาพได้ดี คาดว่าจะมีนักท่องเที่ยวเดินทางเข้ามาใช้บริการด้านสุขภาพมากขึ้นในอนาคต
“โควิด 19 ทําให้เราเลิกยืมจมูกคนอื่นหายใจ สามารถผลิตหน้ากากอนามัย ชุด PPE ได้เอง ขณะนี้เหลือรอวัคซีนอย่างเดียว หากมีวัคซีนเราจะสามารถดูแลรักษาตัวเองได้ครบทั้งระบบ” นายอนุทินกล่าว
************************************ 23 พฤศจิกายน 2563
รัฐบาลไทย-ข่าวทำเนียบรัฐบาล-สธ.แนะประชาชนติดตามสถานการณ์ฝุ่น PM 2.5 ปรับกิจกรรมการใช้ชีวิต
วันอาทิตย์ที่ 22 พฤศจิกายน 2563
สธ.แนะประชาชนติดตามสถานการณ์ฝุ่น PM 2.5 ปรับกิจกรรมการใช้ชีวิต
กระทรวงสาธารณสุข แนะนําประชาชนติดตามสถานการณ์ฝุ่น PM2.5 ต่อเนื่องทุกวัน พร้อมปรับกิจกรรมการดําเนินชีวิตประจําวัน ลดกิจกรรมกลางแจ้ง ใส่หน้ากากป้องกันฝุ่นขนาดเล็กได้
กระทรวงสาธารณสุข แนะนําประชาชนติดตามสถานการณ์ฝุ่น PM2.5 ต่อเนื่องทุกวัน พร้อมปรับกิจกรรมการดําเนินชีวิตประจําวัน ลดกิจกรรมกลางแจ้ง ใส่หน้ากากป้องกันฝุ่นขนาดเล็กได้
วันนี้ (22 พฤศจิกายน 2563) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ขณะนี้สภาพอากาศพื้นที่กรุงเทพมหานครและปริมลฑล พบมีปริมาณค่าฝุ่นละอองขนาดเล็ก PM2.5 เกินค่ามาตรฐาน ในบางช่วงเวลาและบางวัน ขอให้ประชาชนติดตามสถานการณ์อย่างใกล้ชิดและต่อเนื่อง เนื่องจากค่าฝุ่นละอองในแต่ละวันไม่เท่ากัน ควรปรับกิจกรรมการดําเนินชีวิตประจําวัน เน้นความปลอดภัยของตนเอง โดยติดตามได้ที่แอปพลิเคชัน Air4Thai (แอร์ ฟอร์ ไทย) ของกรมควบคุมมลพิษ หรือเพจ “คนรักอนามัย ใส่ใจอากาศ PM2.5” หากอยู่ในพื้นที่สีเหลือง สีส้ม สีแดง ควรหลีกเลี่ยงหรือลดกิจกรรมกลางแจ้ง แต่หากจําเป็นต้องออกนอกบ้าน เด็ก ผู้สูงอายุ ผู้ที่มีโรคประจําตัว และประชาชนที่อยู่ในพื้นที่เสี่ยงค่าฝุ่นสูง ควรใส่หน้ากาก N95 และไม่ควรอยู่เป็นเวลานาน สําหรับประชาชนทั่วไป สามารถใส่หน้ากากป้องกันฝุ่นละอองขนาดเล็กได้
นอกจากนี้ ควรลดกิจกรรมที่ทําให้เกิดฝุ่นในบ้าน เช่น กวาด/เผาขยะ จุดธูป ควรปิดประตูหน้าต่างให้มิดชิด ดูแลทําความสะอาดบ้านให้ปลอดฝุ่น โดยใช้ผ้าสะอาดชุบน้ําเช็ดทําความสะอาดแทนการกวาด ป้องกันการฟุ้งกระจาย และขอความร่วมมือประชาชนลดการเผาป่า/เผาไร่นา ซึ่งจะช่วยลดปริมาณการเกิดฝุ่นควันได้อีกทางหนึ่งด้วย
ทั้งนี้ ประชาชนควรหมั่นสังเกตอาการที่อาจเกิดขึ้น หากมีโรคประจําตัวต้องระมัดระวังเป็นพิเศษควรพักผ่อนให้เพียงพอ ลดการทํากิจกรรมและออกกําลังกายกลางแจ้ง โดยเฉพาะกลุ่มเสี่ยง ได้แก่ เด็ก ผู้สูงอายุ และผู้ที่มีโรคประจําตัว หากมีอาการผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์ และสอบถามข้อมูลเพิ่มเติมได้ที่สายด่วนกรมควบคุมโรค 1422
**************************** 22 พฤศจิกายน 2563
รัฐบาลไทย-ข่าวทำเนียบรัฐบาล-ถ้อยแถลงของนายกรัฐมนตรี ในการหารือระหว่างผู้นำอาเซียนบวกสามกับสภาธุรกิจเอเชียตะวันออก
วันเสาร์ที่ 14 พฤศจิกายน 2563
ถ้อยแถลงของนายกรัฐมนตรี ในการหารือระหว่างผู้นําอาเซียนบวกสามกับสภาธุรกิจเอเชียตะวันออก
ถ้อยแถลงของนายกรัฐมนตรี
ในการหารือระหว่างผู้นําอาเซียนบวกสามกับสภาธุรกิจเอเชียตะวันออก
วันเสาร์ที่ 14 พฤศจิกายน 2563 เวลา 15.15 – 15.45 น.
ท่านประธาน
ใต้ฝ่าละอองธุลีพระบาท
ฯ พณ ฯ ทั้งหลาย
และผู้แทนสภาธุรกิจเอเชียตะวันออกทุกท่าน
ผมขอขอบคุณสภาธุรกิจเอเชียตะวันออกที่ได้สนับสนุน ผลักดัน และช่วยสร้างความเชื่อมโยงของเศรษฐกิจในภูมิภาคอาเซียนบวกสามให้ดําเนินไปอย่างเข้มแข็ง โดยเฉพาะอย่างยิ่งในสภาวะที่ทั่วโลกกําลังเผชิญกับการแพร่ระบาดของโควิด–19 ซึ่งส่งผลกระทบต่อสุขภาพของมนุษย์และระบบเศรษฐกิจการค้าอย่างรุนแรง
รัฐบาลไทยเห็นถึงความจําเป็นของการมีส่วนร่วมจากทุกภาคส่วน โดยเฉพาะภาคธุรกิจซึ่งได้รับผลกระทบโดยตรง ในการช่วยจัดการและแก้ปัญหาด้านเศรษฐกิจที่เกิดจากโควิด-19 อย่างครอบคลุม และมีประสิทธิภาพ เพื่อนําไปสู่ความเจริญรุ่งเรืองทางเศรษฐกิจของภูมิภาคอาเซียนบวกสาม
ผมขอขอบคุณภาคเอกชนที่สนับสนุนให้มีการจัดทําความตกลง RCEP ซึ่งผมเชื่อมั่นว่าจะช่วยส่งเสริมให้เศรษฐกิจในภูมิภาคมีความเชื่อมโยงที่แน่นแฟ้นยิ่งขึ้น ตลอดจนจะช่วยฟื้นฟูความเชื่อมั่นทางเศรษฐกิจในภูมิภาคอีกด้วย
สําหรับผลสํารวจของสภาธุรกิจเอเชียตะวันออก เกี่ยวกับแนวโน้มธุรกิจและยุทธศาสตร์ดิจิทัลสู่ความปกติใหม่ ซึ่งสะท้อนถึงความท้าทายที่ภาคธุรกิจกําลังเผชิญ ในการใช้เทคโนโลยีดิจิทัลเพื่อปรับตัวเข้าสู่การดําเนินธุรกิจในยุค New Normal นั้น ถือเป็นข้อมูลที่เป็นประโยชน์สําหรับภาครัฐ เพื่อใช้เป็นแนวทางในการขับเคลื่อนนโยบายด้านการค้าดิจิทัล ให้สอดรับกับกระแสการค้าโลกยุคใหม่
ในด้านการพัฒนาขีดความสามารถในการแข่งขันของ MSMEs นั้น ไทยขอชื่นชมสภาธุรกิจเอเชียตะวันออก ที่ได้เผยแพร่ e-Book เรื่อง พิธีการศุลกากรของเอเชียตะวันออก และอยู่ระหว่างจัดทํา e-Book เรื่อง แนวทางการลงทุนในเอเชียตะวันออก/ โดยข้อมูลดังกล่าวจะช่วยให้ MSMEs สามารถดําเนินธุรกิจภายในภูมิภาคอาเซียนบวกสามได้อย่างสะดวกยิ่งขึ้น อันจะนํามาซึ่งการขยายตัวของปริมาณการค้าและการลงทุนระหว่างกัน
ไทยรับทราบข้อเสนอแนะของสภาธุรกิจเอเชียตะวันออกที่เสนอให้ความตกลงสํารองข้าวฉุกเฉินของอาเซียนบวกสาม ครอบคลุมการสํารองสินค้าเกษตรอื่นๆ นอกเหนือจากข้าว/ โดยเห็นว่าสภาธุรกิจเอเชียตะวันออก ควรหารือกับรัฐมนตรีอาเซียนบวกสามด้านการเกษตรและป่าไม้เกี่ยวกับข้อเสนอดังกล่าวต่อไป
สุดท้ายนี้ ไทยพร้อมที่จะสนับสนุนและส่งเสริมความร่วมมือกับภาคเอกชนอย่างเต็มที่ ในการอํานวยความสะดวกการค้าและการลงทุนระหว่างกัน รวมถึงเสริมสร้างความเชื่อมโยงของห่วงโซ่อุปทานในภูมิภาคให้เข้มแข็ง เพื่อขับเคลื่อนเศรษฐกิจให้เติบโตอย่างยั่งยืนถาวร
ขอบคุณครับ
* * * * *
รัฐบาลไทย-ข่าวทำเนียบรัฐบาล-สาธิต รุดเยี่ยม ครอบครัว อสม.เสียชีวิตขณะปฎิบัติหน้าที่ ที่จ.ชลบุรี
วันเสาร์ที่ 14 พฤศจิกายน 2563
สาธิต รุดเยี่ยม ครอบครัว อสม.เสียชีวิตขณะปฎิบัติหน้าที่ ที่จ.ชลบุรี
รัฐมนตรีช่วยว่าการกระทรวงสาธารณสุข รุดเยี่ยมครอบครัวอสม.เสียชีวิตขณะปฏิบัติหน้าที่ มอบนายแพทย์สาธารณสุขจังหวัดชลบุรี ดูแลใกล้ชิด ทั้งด้านสภาพจิตใจ เงินช่วยเหลือ และด้านคดีความ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ได้รับแจ้งจากนายแพทย์สาธารณสุขจังหวัดชลบุรี มีอาสาสมัครสาธารณสุขประจําหมู่บ้าน (อสม.) ต.บ่อทอง อ.บ่อทอง จ.ชลบุรี ชื่อนายเสาร์ อินทร์โยค อายุ 90 ปี ถูกทําร้ายจนเสียชีวิตขณะออกปฏิบัติหน้าที่สํารวจลูกน้ํายุงลายและหยอดทรายอะเบท บริเวณรอบวัดวังรีคีรีวันวนาราม ผู้พบเห็นได้นําส่งโรงพยาบาล และเสียชีวิตภายหลัง เบื้องต้นได้สั่งการให้นายแพทย์สาธารณสุขจังหวัดชลบุรี ส่งทีมเข้าไปดูแลด้านจิตใจครอบครัวผู้เสียชีวิต รวมทั้งติดตามเร่งรัดการดําเนินการด้านคดีกับผู้กระทําผิด
สําหรับการเยียวยา อสม.ที่เสียชีวิตขณะปฏิบัติหน้าที่นั้น ทุกรายจะได้รับเงินช่วยเหลือเบื้องต้นจํานวน 5,000 บาท จากมูลนิธิ อสม.โดยคุณตาเสาร์ อินทร์โยค ท่านเป็นสมาชิกสมาคมฌาปนกิจสงเคราะห์ อสม. แห่งประเทศไทย จะได้รับเงินชดเชยจํานวน 385,000 บาท รวมทั้งเงินช่วยเหลือจากสมาคม อสม. จังหวัดชลบุรี 30,389 บาท และจากสมาคม อสม.อําเภอบ่อทองอีก 3,000 บาท
“ต้องขอแสดงความเสียใจกับครอบครัวผู้เสียชีวิตกับเหตุการณ์ที่ไม่มีใครคาดคิดว่าจะเกิดขึ้น กระทรวงสาธารณสุขพร้อมให้การช่วยเหลือครอบครัวผู้เสียชีวิตอย่างเต็มที่ เบื้องต้นนายแพทย์สาธารณสุขจังหวัดชลบุรีได้ส่งทีมสุขภาพจิตดูแลจิตใจ พร้อมมอบเงินช่วยเหลือเบื้องต้น ด้านคดีความ ขณะนี้คนร้ายถูกส่งดําเนินคดีแล้ว โดยขอให้ดําเนินการตามกฎหมายให้ถึงที่สุด” ดร.สาธิต กล่าว
************************************* 14 พฤศจิกายน 2563
รัฐบาลไทย-ข่าวทำเนียบรัฐบาล-อนุทิน หนุน นครชัยบุรินทร์ นำร่องเขตสุขภาพแบบเบ็ดเสร็จ ภายใต้คอนเซ็ปต์ “WOW”
วันเสาร์ที่ 14 พฤศจิกายน 2563
อนุทิน หนุน นครชัยบุรินทร์ นําร่องเขตสุขภาพแบบเบ็ดเสร็จ ภายใต้คอนเซ็ปต์ “WOW”
รองนายกรัฐมนตรีและรัฐมนตรีว่าการกระทรวงสาธารณสุข สนับสนุนเขตสุขภาพที่ 9 นครชัยบุรินทร์ นําร่องยกระดับบริการสุขภาพแบบเบ็ดเสร็จ ภายใต้คอนเซ็ปต์ “WOW” ลดเหลื่อมล้ํา เพิ่มการเข้าถึง สะดวก รวดเร็ว ประชาชนรับบริการในเขต
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ให้สัมภาษณ์ภายหลังติดตามการดําเนินงานตามนโยบายของเขตสุขภาพที่ 9 นครชัยบุรินทร์ ว่า ได้รับฟังข้อสรุปการระดมความคิดในการพัฒนาเขตสุขภาพที่ 9 เป็นพื้นที่นําร่องยกระดับคุณภาพบริการประชาชนในพื้นที่แบบเบ็ดเสร็จ เพื่อลดความเหลื่อมล้ํา เพิ่มการเข้าถึงบริการ ทุกที่ สะดวก รวดเร็ว ทันสมัย ลดการส่งต่อนอกเขต ภายใต้คอนเซ็ปต์ “WOW” คือ W : Wellness ประชาชนมีสุขภาวะที่ดี O : Outstanding แนวคิดและวิธีการดําเนินงานที่โดดเด่น W : Work Force กําลังคนเพียงพอและมีคุณภาพ โดยมี 6 แผนงานรองรับ ซึ่งกระทรวงสาธารณสุขพร้อมสนับสนุนให้เกิดขึ้น ถือเป็นก้าวหนึ่งของการพัฒนาระบบบริการสุขภาพ ที่จะช่วยให้ประชาชนเข้าถึงบริการ ลดแออัดในโรงพยาบาลใหญ่ โดยเรื่องแรกที่เร่งรัดดําเนินการคือนโยบาย 30 รักษาทุกที่ เพิ่มความสะดวกรวดเร็วให้กับประชาชน ไม่ต้องออกไปรักษานอกเขตสุขภาพ
สําหรับแผนงานรองรับการพัฒนาตามคอนเซ็ปต์ “WOW” ประกอบด้วย 6 เรื่อง ได้แก่ 1.ระบบบริการระดับปฐมภูมิ : เน้น 3 หมอต่อครอบครัว พัฒนาการศักยภาพโรงพยาบาลส่งเสริมสุขภาพตําบล คลินิกหมอครอบครัวเขตเมือง 2.ระบบบริการระดับทุติยภูมิ : เพิ่มเตียงรับผู้ป่วยพ้นระยะวิกฤติ พัฒนาห้องผ่าตัด ระบบการแพทย์ฉุกเฉิน ปรับโฉมโรงพยาบาลชุมชนเป็น Smart Hospital และยกระดับการบริการในโรงพยาบาลชุมชนแม่ข่าย 3.ระบบบริการระดับตติยภูมิ : ลดความแออัดโรงพยาบาลทั่วไป, ยกระดับโรงพยาบาลมหาราชนครราชสีมา 4.ระบบเทคโนโลยี ใช้ Tele Medicine และเชื่อมฐานข้อมูลอาสาสมัครสาธารณสุข (อสม.),รพ.สต.,โรงพยาบาลชุมชน (รพช.), โรงพยาบาลทั่วไป (รพท.) และโรงพยาบาลศูนย์ (รพศ.) รองรับนโยบาย 30 บาทรักษาทุกที่ มีระบบ Telehealth ดูแลสุขภาพประชาชนทางไกลในชุมชน และใช้แอปพลิเคชัน R9 Health Buddy สนับสนุนการเข้าถึงข้อมูลสุขภาพโดยใช้บัตรประจําตัวประชาชน 5.บุคลากร : ผลิตบุคลากรด้านกัญชาทางการแพทย์ แพทย์เวชศาสตร์ครอบครัว และศูนย์แพทยศาสตรศึกษา 4 จังหวัด สามารถผลิตบุคลากรทางการแพทย์เฉพาะทางด้านต่างๆ 6 . การพัฒนาเศรษฐกิจสุขภาพ : เพิ่มผลิตผลทางการเกษตรเพื่ออาหารปลอดภัย แหล่งผลิตกัญชาทางการแพทย์ การผลิตไพล/ขมิ้นชัน ต่อยอดนวัตกรรมสมุนไพรเพื่อสุขภาพ และสร้าง Wellness Center ระดับจังหวัด
************************************* 14 พฤศจิกายน 2563
รัฐบาลไทย-ข่าวทำเนียบรัฐบาล-กำชับทุกหน่วยบูรณาการรับมือฝุ่น PM 2.5 ช่วงเปลี่ยนผ่านฤดู
วันเสาร์ที่ 14 พฤศจิกายน 2563
กําชับทุกหน่วยบูรณาการรับมือฝุ่น PM 2.5 ช่วงเปลี่ยนผ่านฤดู
วันเสาร์ที่ 14 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ปัญหาฝุ่นละอองขนาดเล็กหรือ PM 2.5 ซึ่งมักจะมีความรุนแรงในช่วงการเปลี่ยนฤดู เป็นสิ่งที่รัฐบาลให้สําคัญและติดตามอย่างต่อเนื่อง เพราะเป็นปัญหาที่กระทบต่อสุขภาพและการดํารงชีวิตของประชาชน โดยได้กําชับให้ทุกหน่วยบูรณาการรับมือ ด้วยการบริหารจัดการเชิงพื้นที่ เฝ้าระวังสถานการณ์ บังคับใช้กฎหมายเพื่อป้องกันและลดการเกิดมลพิษที่ต้นทาง เข้มงวดตรวจจับรถควันดํา ควบคุมการปล่อยมลพิษจากโรงงาน และลดปริมาณฝุ่นละอองจากการก่อสร้าง รวมทั้งปรับพฤติกรรมประชาชน เพื่อลดการเผาในที่โล่ง พื้นที่การเกษตร และการเผาขยะในชุมชนหรือเมือง เป็นต้น นอกจากนี้ ยังกําหนดสถานที่พักชั่วคราว หรือ Safety Zone แจ้งเตือนประชาชนโดยเฉพาะกลุ่มเสี่ยง ให้หลีกเลี่ยงกิจกรรมกลางแจ้ง และสวมใส่หน้ากากอนามัยเพื่อป้องกันตนเอง
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยสนับสนุนและอำนวยความสะดวกการค้าและการลงทุนระหว่าง สมาชิกอาเซียนบวกสามกับสภาธุรกิจเอเชียตะวันออก
วันเสาร์ที่ 14 พฤศจิกายน 2563
ไทยสนับสนุนและอํานวยความสะดวกการค้าและการลงทุนระหว่าง สมาชิกอาเซียนบวกสามกับสภาธุรกิจเอเชียตะวันออก
ไทยสนับสนุนและอํานวยความสะดวกการค้าและการลงทุนระหว่างสมาชิกอาเซียนบวกสามกับสภาธุรกิจเอเชียตะวันออก
วันนี้ (วันเสาร์ที่ 14 พฤศจิกายน 2563) เวลา 15.15 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เข้าร่วมการประชุมสุดยอดอาเซียนบวกสามกับสภาธุรกิจเอเชียตะวันออก (the East Asia Business Council: EABC) ผ่านระบบการประชุมทางไกล โดยมีผู้นํา และผู้แทนประเทศสมาชิกอาเซียน 10 + 3 และผู้แทนสภาธุรกิจเอเชียตะวันออกของญี่ปุ่น ไทย และจีน ได้แก่ นาย Nobuhiko Sasaki ประธานองค์การส่งเสริมการค้าต่างประเทศของญี่ปุ่น นายไพรัช บูรพชัยศรี รองประธานกรรมการหอการค้าไทย นาย Zhang Shaogang รองประธานคณะกรรมการส่งเสริมการค้าระหว่างประเทศ เข้าร่วมด้วย ภายหลังการประชุมเสร็จสิ้น นายอนุชา บูรพชัยศรี โฆษกประจําสํานักนายกรัฐมนตรี สรุปผลการประชุมดังนี้
นายเหวียน ซวน ฟุก นายกรัฐมนตรีเวียดนามกล่าวว่าเป็นการประชุม เพื่อรับฟังข้อเสนอแนะและแลกเปลี่ยนข้อคิดเห็นกับสภาธุรกิจเอเชียตะวันออก ในประเด็นที่เกี่ยวข้องกับการค้าและการลงทุน ซึ่งรวมถึงสถานการณ์และผลกระทบทางเศรษฐกิจจากการแพร่ระบาดของโควิด-19 ร่วมกับผู้นําภาคเอกชนของอาเซียนบวกสาม
โอกาสนี้ นายกรัฐมนตรีกล่าวขอบคุณสภาธุรกิจเอเชียตะวันออกที่ได้สนับสนุน ผลักดัน และช่วยสร้างความเชื่อมโยงของเศรษฐกิจในภูมิภาคอาเซียนบวกสามให้ดําเนินไปอย่างเข้มแข็ง โดยเฉพาะอย่างยิ่งในสภาวะที่ทั่วโลกกําลังเผชิญกับการแพร่ระบาดของโควิด–19 ซึ่งส่งผลกระทบต่อสุขภาพของมนุษย์และระบบเศรษฐกิจการค้า รัฐบาลไทยเห็นถึงความจําเป็นของการมีส่วนร่วมจากทุกภาคส่วน โดยเฉพาะภาคธุรกิจซึ่งได้รับผลกระทบทางเศรษฐกิจโดยตรง ในการช่วยจัดการและแก้ปัญหาด้านเศรษฐกิจที่เกิดจากโควิด-19 ให้ครอบคลุมทุกมิติและมีประสิทธิภาพ
ทั้งนี้ ผลสํารวจของสภาธุรกิจเอเชียตะวันออกเกี่ยวกับแนวโน้มธุรกิจและยุทธศาสตร์ดิจิทัลสู่ความปกติใหม่ชี้ให้เห็นว่า ภาคธุรกิจกําลังเผชิญกับการเปลี่ยนแปลงจากการใช้เทคโนโลยีดิจิทัลเพื่อปรับตัวเข้าสู่การดําเนินธุรกิจในยุค New Normal ซึ่งถือเป็นข้อมูลที่เป็นประโยชน์สําหรับภาครัฐเพื่อใช้เป็นแนวทางในการขับเคลื่อนนโยบายด้านการค้าดิจิทัลให้สอดรับกับกระแสการค้าโลกยุคใหม่
สําหรับการพัฒนาขีดความสามารถในการแข่งขันของ MSMEs นั้น ไทยขอชื่นชมที่สภาธุรกิจเอเชียตะวันออกที่ได้เผยแพร่ e-Book เรื่อง พิธีการศุลกากรของเอเชียตะวันออก และอยู่ระหว่างจัดทํา e-Book เรื่อง แนวทางการลงทุนในเอเชียตะวันออก โดยข้อมูลดังกล่าวจะช่วยให้ MSMEs สามารถดําเนินธุรกิจภายในภูมิภาคอาเซียนบวกสามได้อย่างสะดวกยิ่งขึ้น และทําให้ขยายปริมาณการค้าและการลงทุนระหว่างกันภายในภูมิภาคมากขึ้น
ในช่วงท้าย นายกรัฐมนตรีรับทราบข้อเสนอแนะของสภาธุรกิจเอเชียตะวันออกที่เสนอให้ความตกลงสํารองข้าวฉุกเฉินของอาเซียนบวกสาม ครอบคลุมการสํารองสินค้าเกษตรอื่นๆ นอกเหนือจากข้าว โดยเห็นว่าสภาธุรกิจเอเชียตะวันออกควรหารือกับรัฐมนตรีอาเซียนบวกสามด้านการเกษตรและป่าไม้เกี่ยวกับข้อเสนอดังกล่าวต่อไป นอกจากนี้ ไทยพร้อมที่สนับสนุน และส่งเสริมความร่วมมือกับภาคเอกชนในการอํานวยความสะดวกการค้าและการลงทุนระหว่างกัน รวมถึงเสริมสร้างความเชื่อมโยงของห่วงโซ่อุปทานในภูมิภาคให้เข้มแข็ง เพื่อขับเคลื่อนเศรษฐกิจให้เติบโตอย่างยั่งยืน
รัฐบาลไทย-ข่าวทำเนียบรัฐบาล-นายกฯ เตือนประชาชนเตรียมป้องกัน ห่วงเกษตรกรรับผลกระทบจากพายุไต้ฝุ่น “หว่ามก๋อ”
วันเสาร์ที่ 14 พฤศจิกายน 2563
นายกฯ เตือนประชาชนเตรียมป้องกัน ห่วงเกษตรกรรับผลกระทบจากพายุไต้ฝุ่น “หว่ามก๋อ”
นายกฯ เตือนประชาชนเตรียมป้องกัน ห่วงเกษตรกรรับผลกระทบจากพายุไต้ฝุ่น “หว่ามก๋อ”
นายอนุชาบูรพชัยศรี โฆษกประจําสํานักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีความเป็นห่วงประชาชนโดยเฉพาะเกษตรกรที่อาจจะได้รับผลกระทบจากพายุไต้ฝุ่น“หว่ามก๋อ”ซึ่งมีศูนย์กลางอยู่ห่างออกทางตะวันออกของเมืองดานังประเทศเวียดนามประมาณ400กิโลเมตรกําลังเคลื่อนตัวทางทิศตะวันตกคาดว่าจะเคลื่อนขึ้นฝั่งประเทศเวียดนามประมาณวันที่15พฤศจิกายน2563หลังจากนั้นจะอ่อนกําลังลงตามลําดับซึ่งจะส่งผลให้ภาคตะวันออกเฉียงเหนือและภาคเหนือของประเทศไทยมีฝนเล็กน้อยถึงปานกลางเกิดขึ้นได้ในช่วงวันที่15-16พฤศจิกายนพ.ศ. 2563จึงขอให้เกษตรกรบริเวณดังกล่าวเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วยและขอให้ประชาชนใช้ความระมัดระวังมากยิ่งขึ้นในการสัญจร
โฆษกประจําสํานักนายกฯกล่าวว่า
ประชาชนสามารถติดตามข้อมูลที่เว็บไซต์กรมอุตุนิยมวิทยาhttp://www.tmd.go.thหรือสายด่วนพยากรณ์อากาศ1182ได้ตลอด24ชั่วโมง
...............
รัฐบาลไทย-ข่าวทำเนียบรัฐบาล-นายกฯพอใจ ”คนละครึ่ง” ประชาชนใช้จ่ายคึกคัก ผู้ค้ารายย่อยได้ประโยชน์ เตรียมขยายเฟส2 เป็นของขวัญปีใหม่
วันเสาร์ที่ 14 พฤศจิกายน 2563
นายกฯพอใจ ”คนละครึ่ง” ประชาชนใช้จ่ายคึกคัก ผู้ค้ารายย่อยได้ประโยชน์ เตรียมขยายเฟส2 เป็นของขวัญปีใหม่
นายกฯพอใจ ”คนละครึ่ง” ประชาชนใช้จ่ายคึกคัก ผู้ค้ารายย่อยได้ประโยชน์ เตรียมขยายเฟส2 เป็นของขวัญปีใหม่
นายอนุชาบูรพชัยศรี โฆษกประจําสํานักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพอใจผลตอบรับจากประชาชนในโครงการ”คนละครึ่ง”ซึ่งเป็นมาตรการกระตุ้นการบริโภคที่บรรลุเป้าหมายตามที่รัฐบาลตั้งใจไว้เพื่อเพิ่มกําลังซื้อให้กับประชาชนที่ได้รับผลกระทบจากสถานการณ์ไวรัสโควิด-19พยุงเศรษฐกิจไทยผ่านการกระตุ้นการใช้จ่ายภายในประเทศช่วยเหลือกลุ่มผู้ค้ารายย่อยโดยเฉพาะหาบเร่แผงลอยร้านโชห่วยร้านขายอาหารและเครื่องดื่มพ่อค้าแม่ค้าในตลาดสดหรือตลาดนัดเป็นต้น
ทั้งนี้ข้อมูลล่าสุดจากกระทรวงการคลังณวันที่13พย. 63มีจํานวนร้านค้าเข้าร่วมโครงการแล้ว648,372ร้านมียอดการใช้จ่ายสะสม13,481ล้านบาทแยกเป็นส่วนที่ประชาชนจ่ายเอง6,869ล้านบาทและส่วนที่รัฐช่วยจ่าย6,612ล้านบาท
นายกรัฐมนตรีได้สั่งการให้กระทรวงการคลังศึกษาข้อมูลเพื่อพิจารณาความเป็นไปได้ในการเตรียมจัดทําโครงการ“คนละครึ่ง”เฟส2เพื่อเป็นของขวัญปีใหม่ให้กับประชาชนเพื่อกระตุ้นการใช้จ่ายและช่วยเหลือกลุ่มผู้ค้ารายย่อยอย่างต่อเนื่องรวมถึงการพิจารณาความเป็นไปได้ในการเพิ่มจํานวนผู้ได้รับสิทธิ์และการเพิ่มวงเงินใช้จ่ายอีกด้วย
นายอนุชากล่าวเพิ่มเติมว่า“โครงการ“คนละครึ่ง”นอกจากจะเป็นการกระตุ้นเศรษฐกิจแล้วโครงการนี้มีความสําคัญอย่างยิ่งในการที่ช่วยให้ประชาชนได้เกิดการเรียนรู้การใช้แอปพลิเคชั่นทางการเงินทั้งในฝั่งของผู้ซื้อและผู้ขายซึ่งจะเป็นก้าวสําคัญในการเดินหน้าสู่สังคมไร้เงินสดของไทยในอนาคตอีกทั้งเป็นแนวทางสําคัญในการนําข้อมูลไปพัฒนาระบบNational e-Commerce Platformของประเทศไทยได้อีกด้วย”
.................
รัฐบาลไทย-ข่าวทำเนียบรัฐบาล-รัฐบาล แจง คลายล็อกเปิดประเทศ เน้น ปชช.ปลอดภัย รักษาสมดุลคุมโรค-เศรษฐกิจเดินหน้า
วันเสาร์ที่ 14 พฤศจิกายน 2563
รัฐบาล แจง คลายล็อกเปิดประเทศ เน้น ปชช.ปลอดภัย รักษาสมดุลคุมโรค-เศรษฐกิจเดินหน้า
รัฐบาล แจง คลายล็อกเปิดประเทศ เน้น ปชช.ปลอดภัย รักษาสมดุลคุมโรค-เศรษฐกิจเดินหน้า
เมื่อวันที่14พ.ย.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าเพื่อเตรียมความพร้อมในการเปิดประเทศฟื้นฟูเศรษฐกิจหลังสถานการณ์โรคโควิด-19ในประเทศไทยอยู่ในเกณฑ์ที่สามารถการควบคุมได้ดีรัฐบาลจึงมีนโยบายคลายล็อกเปิดประเทศบนพื้นฐานความปลอดภัยของประชาชนโดยกระทรวงสาธารณสุขได้เตรียมความพร้อมและเดินหน้าสร้างความเข้าใจต่อประชาชนในการเปิดประเทศภายใต้แนวคิด SMART LIVING WITH COVID-19คนไทยปลอดภัยเศรษฐกิจไทยไปรอดซึ่งการเปิดประเทศจะทําอย่างค่อยๆเป็นค่อยๆไปเพื่อให้ประชาชนเกิดความมั่นใจในมาตรการรองรับพร้อมสร้างความเข้าใจต่อประชาชนถึงความจําเป็นที่จะต้องเปิดต้อนรับชาวต่างชาติเพื่อฟื้นฟูผลกระทบด้านเศรษฐกิจในเวลานี้
สําหรับผู้ที่เดินทางเข้ามาในประเทศไทยจะต้องเข้ารับการกักตัว14วันและปฏิบัติตามมาตรการของกระทรวงสาธารณสุขอย่างเคร่งครัดส่วนการเสนอลดระยะเวลาการกักตัวผู้ที่เดินทางเข้าประเทศไทยจาก14วันเหลือ10วันนั้นจะมีการเสนอต่อที่ประชุมศูนย์บริหารสถานการณ์โรคโควิด-19หรือศบค.ชุดใหญ่ต่อไปโดยการลดการกักตัวเหลือ10วันอยู่บนพื้นฐานความปลอดภัยของประชาชนเนื่องจากข้อมูลของกระทรวงสาธารณสุขพบว่าผู้ติดเชื้อเกือบทั้งหมดตรวจพบเชื้อภายใน10วันการพบเชื้อหลัง10วันส่วนใหญ่มักไม่มีอาการและมีโอกาสแพร่เชื้อต่ําดังนั้นระยะการกักตัว10วันและ14วันมีความเสี่ยงไม่ต่างกันล้วนแล้วแต่อยู่ในความสามารถจะควบคุมได้
น.ส.ไตรศุลีกล่าวว่าสถานการณ์โรคโควิด-19ขณะนี้ยังไม่มีวัคซีนในการป้องกันจึงไม่อาจคาดการณ์ได้ว่าจะสามารถควบคุมการแพร่ระบาดของโรคได้เมื่อใดประเทศไทยจะต้องรักษาสมดุลระหว่างการควบคุมโรคและการเดินหน้าขับเคลื่อนเศรษฐกิจที่สําคัญคือประเทศไทยมีประสบการณ์ด้านการรับมือการแพร่ระบาดของโรคเป็นอย่างดีแล้วซึ่งการทยอยเปิดประเทศก็เป็นอีกแนวทางสําคัญในการฟื้นฟูเศรษฐกิจไทยเพราะเศรษฐกิจไทยต้องพึ่งพาภาคการท่องเที่ยวเป็นปัจจัยสําคัญโดยแนวทางสําคัญของการทยอยเปิดประเทศคือการทําอย่างค่อยๆเป็นค่อยๆไปเดินหน้าไปพร้อมกับการสร้างความรับรู้และเข้าใจต่อประชาชนว่าจะใช้ชีวิตอย่างไรเมื่อยังไม่มีวัคซีนป้องกันโรคระบาด
น.ส.ไตรศุลีกล่าวว่าแม้ว่าสถานการณ์การแพร่ระบาดของโรคโควิด-19ในประเทศไทยจะดีขึ้นและรัฐบาลกําลังเดินหน้าทยอยเปิดประเทศแต่ประชาชนยังต้องเฝ้าระวังป้องกันการติดเชื้อด้วยการสวมหน้ากากอนามัยล้างมือบ่อยๆรับประทานอาหารสุกร้อนใช้ช้อนกลางส่วนตัวลงทะเบียนผ่านแพลตฟอร์มไทยชนะก่อนเข้ารับบริการในสถานที่ต่างๆฯลฯ
.............
รัฐบาลไทย-ข่าวทำเนียบรัฐบาล-องค์การอนามัยโลกชื่นชมไทย ในงาน World Health Assembly 2020 นายกฯย้ำ เป็นความสำเร็จร่วมกันของคนไทยทุกคน
วันเสาร์ที่ 14 พฤศจิกายน 2563
องค์การอนามัยโลกชื่นชมไทย ในงาน World Health Assembly 2020 นายกฯย้ํา เป็นความสําเร็จร่วมกันของคนไทยทุกคน
องค์การอนามัยโลกชื่นชมไทย ในงาน World Health Assembly 2020
นายกฯย้ํา เป็นความสําเร็จร่วมกันของคนไทยทุกคน
วันนี้ (13 พฤศจิกายน 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า นายทีโดรส อัดฮานอม กีบรีเยซุส (Dr. Tedros Adhanom Ghebreyesus) ผู้อํานวยการใหญ่องค์การอนามัยโลก (World Health Organization: WHO) ชื่นชมบทบาทการเป็นผู้นําของนายกรัฐมนตรีไทย รวมทั้งการทํางานด้านสาธารณสุขของไทย ในการต่อสู้กับการแพร่ระบาดของโควิด-19 โดยผู้อํานวยการใหญ่องค์การอนามัยโลกได้กล่าวในพิธีปิดการประชุมสมัชชาอนามัยโลก สมัยที่ 73 (World Health Assembly 2020) โดยขอบคุณประเทศไทยที่สนับสนุนการทํางานขององค์การอนามัยโลก และชื่นชมประเทศไทยที่เป็นตัวอย่าง ต้นแบบของการประสบความสําเร็จ ในการบูรณาการความร่วมมือของภาครัฐและภาคประชาสังคมต่อสู้กับการแพร่ระบาดของโควิด-19 แม้จะยังไม่มีวัคซีน ทั้งนี้ ประเทศไทยเป็นประเทศแรกที่มีการรายงานว่าพบผู้ติดเชื้อโควิด-19 นอกจากจีน อย่างไรก็ตาม ประเทศไทยซึ่งมีประชากรกว่า 70 ล้านคน และเป็นประเทศที่ได้ขึ้นชื่อว่าประชากรหนาแน่นแห่งหนึ่งของโลก กลับมีตัวเลขผู้ติดเชื้อน้อยกว่า 4 พันคน และผู้เสียชีวิตมีเพียง 60 คน ซึ่งความสําเร็จของไทยนี้ไม่ใช่เรื่องความบังเอิญ แต่เป็นเพราะการดําเนินนโยบายของไทยอย่างจริงจัง และตลอด 40 ปีที่ผ่านมา ประเทศไทยได้ลงทุนในโครงสร้างทางด้านสาธารณสุข เพื่อเพิ่มขีดความสามารถในการต่อสู้กับโรคภัยตามหลักการของสาธารณสุขสากล
โฆษกประจําสํานักนายกรัฐมนตรีกล่าวว่า “พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณองค์การอนามัยโลกที่ได้ชื่นชมการดําเนินมาตรการควบคุมการแพร่ระบาดโควิด-19 ของไทย ทั้งนี้ นายกรัฐมนตรีย้ําว่า ไม่เพียงเป็นความสําเร็จของรัฐบาลเท่านั้น แต่เป็นความสําเร็จร่วมกันของทุกภาคส่วน และที่สําคัญเป็นผลมาจากรัฐบาลได้รับความร่วมมือที่ดีจากประชาชนคนไทยทุกคน
รัฐบาลไทย-ข่าวทำเนียบรัฐบาล-ปลัดฯ กอบชัย ลงพื้นที่อุดรธานี เยี่ยมชมกิจการและให้กำลังใจผู้ประกอบ ฟาร์มงอกเงย
วันเสาร์ที่ 14 พฤศจิกายน 2563
ปลัดฯ กอบชัย ลงพื้นที่อุดรธานี เยี่ยมชมกิจการและให้กําลังใจผู้ประกอบ ฟาร์มงอกเงย
นายกอบชัย สังสิทธิสวัสดิ์ ปลัดกระทรวงอุตสาหกรรม   ลงพื้นที่จังหวัดอุดรธานี เยี่ยมชมกิจการและให้กําลังใจห้างหุ้นส่วนจํากัด ฟาร์มงอกเงย ผู้ประกอบธุรกิจผลิตและจําหน่ายถั่วงอก
จ.อุดรธานี : วันที่ 13 พฤศจิกายน 2563 นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ลงพื้นที่จังหวัดอุดรธานี เยี่ยมชมกิจการและให้กําลังใจห้างหุ้นส่วนจํากัด ฟาร์มงอกเงย ผู้ประกอบธุรกิจผลิตและจําหน่ายถั่วงอก โดยมีนายพรเทพ วิวัฒน์อัศวิน ผู้จัดการ ให้การต้อนรับ
“ฟาร์มงอกเงย” ปัจจุบันได้ใช้เทคโนโลยีในการล้างถั่วงอก บรรจุถั่วงอก เข้ามาช่วยให้เร็วยิ่งขึ้น โดยได้รับการสนับสนุนเข้าถึงแหล่งเงินทุน ผ่านโครงการสินเชื่อ SMEs Transformation Loan กองทุนพัฒนาเอสเอ็มอีตามแนวประชารัฐ และสินเชื่อ Soft Loan (ธปท.) ทําให้บริษัทมีเงินทุนในการพัฒนากิจการได้อย่างมีประสิทธิภาพ
ทั้งนี้ ปลัดกระทรวงอุตสาหกรรม ได้ให้คําแนะนําในการทําธุรกิจที่ต้องเชื่อมโยงในการสร้างรายได้ให้กลับคืนสู่ชุมชน โดยสนับสนุนให้เกษตรกรในพื้นที่เพาะปลูกถั่วงอก เพื่อส่งขายให้กับบริษัทฯ ช่วยให้มีรายได้เพิ่มในอีกทางหนึ่ง
รัฐบาลไทย-ข่าวทำเนียบรัฐบาล-‘รมช.ประภัตร’ ชื่นชม13กลุ่มผู้เลี้ยงโคขุนบ้านหนองไผ่ เน้นจุดแข็งคุณภาพเนื้อโคเป็นที่ต้องการของตลาด สร้างรายได้อย่างมั่นคงและยั่งยืน
วันเสาร์ที่ 14 พฤศจิกายน 2563
‘รมช.ประภัตร’ ชื่นชม13กลุ่มผู้เลี้ยงโคขุนบ้านหนองไผ่ เน้นจุดแข็งคุณภาพเนื้อโคเป็นที่ต้องการของตลาด สร้างรายได้อย่างมั่นคงและยั่งยืน
‘รมช.ประภัตร’ ชื่นชม13กลุ่มผู้เลี้ยงโคขุนบ้านหนองไผ่ เน้นจุดแข็งคุณภาพเนื้อโคเป็นที่ต้องการของตลาด สร้างรายได้อย่างมั่นคงและยั่งยืน
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังตรวจเยี่ยมวิสาหกิจชุมชนกลุ่มเลี้ยงโคขุนบ้านหนองไผ่ต.ตรีมงคลอ.บึงสามพันจ.เพชรบูรณ์ว่าตามที่รัฐบาลมีนโยบายเร่งด่วน12เรื่องเพื่อให้ประชาชนอยู่ดีกินดีมีสุขทั้งด้านเศรษฐกิจและสังคมในด้านการส่งเสริมอาชีพภาคเกษตรกระทรวงเกษตรและสหกรณ์โดยกรมปศุสัตว์จึงดําเนินโครงการสนับสนุนสินเชื่อเพื่อการส่งเสริมการเลี้ยงสัตว์และเกี่ยวกับกิจการที่เกี่ยวเนื่องฯ(โคขุนกู้วิกฤตCovid-19)ซึ่งเป็นโครงการเงินกู้ดอกเบี้ยต่ํามีตลาดรองรับที่แน่นอนมีการประกันราคาสําหรับการสนับสนุนเงินทุนธนาคารเพื่อการเกษตรและสหกรณ์การเกษตร(ธ.ก.ส.)สนับสนุนสินเชื่อเพื่อการเลี้ยงสัตว์1ล้านบาทดอกเบี้ย100บาท/ปีถือเป็นดอกเบี้ยที่ต่ําและไม่ต้องนําทรัพย์สินมาค้ําประกันเพียงรวมเป็นกลุ่มและสมาชิก7คนขึ้นไปยื่นจัดตั้งเป็นวิสาหกิจชุมชนกับเกษตรอําเภอดําเนินการจัดทําแผนธุรกิจเพื่อผ่านความเห็นชอบต่อไปซึ่งจะสามารถเป็นแหล่งเงินทุนที่ช่วยส่งเสริมอาชีพและรายได้ให้กับประชาชน
“จากการลงพื้นที่มาหลายจังหวัดวิสาหกิจชุมชนกลุ่มเลี้ยงโคขุนบ้านหนองไผ่มีการจัดตั้งและผ่านการอนุมัติสินเชื่อสูงสุดถึง13กลุ่มซึ่งถือเป็นต้นแบบให้กับพื้นที่อื่นๆได้อย่างดีในการเตรียมความพร้อมคุณสมบัติก่อนการยื่นขอสินเชื่อทั้งด้านองค์ความรู้ในการเลี้ยงสัตว์การมีตลาดรองรับที่แน่นอนโดยธ.ก.ส.สาขาวังพิกุลได้ร่วมส่งเสริมกลุ่มเกษตรกรและผู้สนใจการเลี้ยงวัวสามารถเข้าศึกษาดูงานการเลี้ยงโคขุนเพื่อการส่งออกที่และสหกรณ์ผู้เลี้ยงโคขุนในเขตปฏิรูปที่ดินปางศิลาทองจํากัดซึ่งเลี้ยงโคขุนโดยปราศจากสารเร่งเนื้อแดงและมีตลาดต่างประเทศรับซื้อแน่นอน”นายประภัตรกล่าว
สําหรับจุดแข็งของวิสาหกิจชุมชนกลุ่มเลี้ยงโคขุนบ้านหนองไผ่คือการเลือกเลี้ยงโคพันธุ์ดีเป็นลูกผสมระหว่างโคที่แม่พันธุ์ลูกผสมบราห์มันผสมกับน้ําเชื้อพ่อพันธุ์ชาโรเล่ซึ่งเจริญเติบโตเร็วและคุณภาพเนื้อเป็นที่ต้องการของตลาดต่างประเทศรวมถึงสมาชิกทุกคนมีใจรักในการเลี้ยงโคมีความรู้ความสามารถมีประสบการณ์การเลี้ยงโคมาเป็นเวลานานสมาชิกมีวัตถุดิบที่ใช้ผสมอาหารTMRทําให้ลดต้นทุนการผลิตสมาชิกทุกคนผ่านการอบรมการเลี้ยงโคขุนโดยไม่ใช้สารเร่งเนื้อแดงและสหกรณ์เป็นผู้รับซื้อคืนทั้งหมดมีการประกันราคาขั้นต่ําสหกรณ์ผู้เลี้ยงโคขุนในเขตปฏิรูปที่ดินปางศิลาทองจํากัดเป็นผู้ซื้อขายโคขุนให้กับต่างประเทศซึ่งเป็นที่ยอมรับในคุณภาพ
รัฐบาลไทย-ข่าวทำเนียบรัฐบาล-พม. จัดประชุมพิจารณาร่างรายงานผลการดำเนินงานป้องกันและปราบปรามการค้ามนุษย์ ของประเทศไทย ประจำปี 2563 ฉบับภาษาไทยและอังกฤษ
วันพุธที่ 11 พฤศจิกายน 2563
พม. จัดประชุมพิจารณาร่างรายงานผลการดําเนินงานป้องกันและปราบปรามการค้ามนุษย์ ของประเทศไทย ประจําปี 2563 ฉบับภาษาไทยและอังกฤษ
พม. จัดประชุมพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 ฉบับภาษาไทยและอังกฤษ
เมื่อวันที่ 10 พ.ย. 63 เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมายให้นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานการประชุมคณะอนุกรรมการกํากับและติดตามการดําเนินงานป้องกันและปราบปรามการค้ามนุษย์ ครั้งที่ 7/2563 เพื่อพิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 โดยมีผู้แทนจากหน่วยงานที่เกี่ยวข้อง อาทิ กระทรวงยุติธรรม สํานักงานตํารวจแห่งชาติ สํานักงานอัยการสูงสุด สํานักงานศาลยุติธรรม กระทรวงแรงงาน และผู้ทรงคุณวุฒิ จํานวน 60 คน เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นางพัชรี กล่าวว่า ที่ประชุมครั้งนี้ฯ ได้พิจารณาร่างรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 ฉบับภาษาไทยและภาษาอังกฤษคู่ขนานกันไป และได้เห็นชอบในหลักการของร่างทั้งสองฉบับเรียบร้อยแล้ว โดยเน้นนําเสนอความก้าวหน้าและผลการดําเนินงาน 3 ด้านสําคัญ ดังนี้ 1) ด้านดําเนินคดีและบังคับใช้กฎหมาย : นําเสนอสถิติการดําเนินคดีค้ามนุษย์ ณ ปัจจุบันมี 112 คดี เมื่อเปรียบเทียบย้อนหลัง 3 ปี (ปี 2562 จํานวน 288 คดี ปี 2561 จํานวน 304 คดี และปี 2560 จํานวน 302 คดี) พบว่า สถิติคดีลดลง เนื่องจากการบูรณาการการทํางานของทุกภาคส่วน และผลสืบเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่มีการคัดกรองและคุมเข้มการใช้แรงงานอย่างเข้มงวด 2) ด้านคุ้มครองช่วยเหลือ: การเตรียมการรองรับการดูแลกลุ่มผู้เสียหายที่มีความหลากหลายทางเพศ และการพัฒนาแนวทางการใช้ระยะเวลาฟื้นฟูและไตร่ตรอง (Reflection Period) เพื่อให้บุคคลที่อาจเป็นผู้เสียหายจากการค้ามนุษย์ได้มีระยะเวลาที่เหมาะสมในการทบทวนเรื่องราว ก่อนที่จะเข้าสู่กระบวนการคุ้มครองช่วยเหลือและดําเนินคดี และ 3) ด้านป้องกัน : การปรับปรุงกฎหมายที่เกี่ยวข้องเพื่อประโยชน์ในการป้องกันและปรามการค้ามนุษย์การกําหนดมาตรการเพื่อป้องกันการค้ามนุษย์ในกลุ่มแรงงานไทยที่ไปทํางานต่างประเทศ การคุ้มครองแรงงานต่างด้าวให้ได้รับสิทธิประโยชน์ตามกฎหมายและเพิ่มประสิทธิภาพการตรวจแรงงานกลุ่มเสี่ยงและดําเนินคดีกับผู้กระทําความผิดเกี่ยวกับการละเมิดสิทธิแรงงานอย่างเข้มงวด
นางพัชรี กล่าวเพิ่มเติมว่า คณะอนุกรรมการฯ ได้มอบให้หน่วยงานเจ้าภาพหลัก 3 ด้าน ไปปรับปรุงข้อมูลให้เป็นปัจจุบันและสมบูรณ์ โดยให้กระทรวง พม. นําร่างรายงานฯ ทั้งสองฉบับดังกล่าวเสนอคณะกรรมการป้องกันและปราบปรามการค้ามนุษย์ ซึ่งมี พลเอก ประวิตร วงษ์สุวรรณ รองนายกรัฐมนตรีเป็นประธาน ให้ความเห็นชอบ ในเดือนพฤศจิกายน 2563 ก่อนนําเสนอนายกรัฐมนตรีและส่งให้สหรัฐอเมริกาเพื่อใช้ประกอบการพิจารณาจัดระดับประเทศไทย
ในรายงานการค้ามนุษย์ ประจําปี 2564 ต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 11 พฤศจิกายน 2563
วันพุธที่ 11 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 11 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย ทุกรายเป็นผู้เดินทางจากต่างประเทศ เข้ากักตัวในสถานกักตัวที่รัฐกําหนด 2 ราย และพบผู้เข้าเกณฑ์เฝ้าระวังควบคุมโรคที่ด่านคัดกรองท่าอากาศยานสุวรรณภูมิ 1 ราย มีผู้ป่วยกลับบ้า
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 11 พฤศจิกายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 3 ราย ทุกรายเป็นผู้เดินทางจากต่างประเทศ เข้ากักตัวในสถานกักตัวที่รัฐกําหนด 2 ราย และพบผู้เข้าเกณฑ์เฝ้าระวังควบคุมโรคที่ด่านคัดกรองท่าอากาศยานสุวรรณภูมิ 1 ราย มีผู้ป่วยกลับบ้านได้ 15 ราย ทําให้ผู้ป่วยกลับบ้านสะสม 3,685 ราย หรือคิดเป็นร้อยละ 95.79 มีผู้ป่วยที่ยังรักษาอยู่ในโรงพยาบาล 102 ราย หรือร้อยละ 2.65 ไม่มีผู้เสียชีวิตเพิ่ม รวมผู้เสียชีวิตสะสม 60 ราย ผู้ป่วยสะสมทั้งสิ้น 3,847 ราย
โดยรายละเอียดผู้ติดเชื้อรายใหม่วันนี้ ได้แก่
รายที่ 1เดินทางมาจากประเทศตุรกี เป็นเพศหญิง สัญชาติไทย อายุ 40 ปี อาชีพ แม่บ้าน เดินทางถึงประเทศไทย วันที่ 4 พฤศจิกายน 2563 เข้ากักตัวในสถานที่รัฐกําหนด (Alternative State Quarantine) ในกรุงเทพมหานครตรวจหาเชื้อวันที่ 9 พฤศจิกายน 2563 (วันที่ 5 ของการกักตัว) ผลพบเชื้อ ไม่มีอาการ เข้ารับการรักษาในโรงพยาบาลเอกชน
รายที่ 2เดินทางมาจากประเทศอังกฤษ เป็นเพศหญิง สัญชาติอังกฤษ อายุ 62 ปี เดินทางถึงประเทศไทย วันที่ 8 พฤศจิกายน 2563 ตรวจพบเชื้อจากการคัดกรองที่ด่านฯสุวรรณภูมิ มีอาการไข้ ไอ และมีน้ํามูก เข้ารับการรักษาในโรงพยาบาลเอกชน
รายที่ 3เดินทางมาจากประเทศอังกฤษ เป็นเพศหญิง สัญชาติไทย อายุ 58 ปี เดินทางถึงประเทศไทย วันที่ 9 พฤศจิกายน 2563 เข้ากักตัวในสถานที่รัฐกําหนด (Alternative State Quarantine) ในกรุงเทพมหานคร ตรวจหาเชื้อวันที่ 9 พฤศจิกายน 2563 (วันแรกของการกักตัว) ผลพบเชื้อ ไม่มีอาการ เข้ารับรักษาในโรงพยาบาลเอกชน
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า กระทรวงสาธารณสุข มีความเป็นห่วงเนื่องจากมีรายงานในต่างประเทศพบการติดเชื้อผ่านการสัมผัสสิ่งของ พัสดุ ที่จัดส่งผ่านระบบขนส่ง จึงขอเตือนประชาชนหากมีการสั่งซื้อสินค้าผ่านระบบขนส่งเมื่อรับแล้วให้รีบล้างมือ หรือหากเป็นไปได้ให้ทําความสะอาดสิ่งของที่รับมาด้วยแอลกอฮอล์ และสวมหน้ากากทุกครั้งเมื่อออกไปรับของจากพนักงานส่งสินค้า
และในช่วงนี้ประเทศไทยได้เข้าสู่ฤดูหนาวแล้ว อาจทําให้ป่วยเป็นไข้หวัดได้ง่าย ซึ่งไข้หวัดและโรคโควิด 19 จะมีอาการใกล้เคียงกันมาก ขอให้ทุกคนเฝ้าระวังสังเกตอาการป่วยของตนเองและคนรอบข้างอยู่เสมอ โดยเฉพาะหากป่วยด้วยอาการไข้ ไอ เจ็บคอ มีอาการระบบทางเดินหายใจ ลิ้นไม่รับรส หรือจมูกได้กลิ่นลดลง ภายหลังจากเดินทางไปในที่ชุมชน สถานที่แออัด ให้สวมหน้ากากอนามัยตลอดเวลาและรีบไปพบแพทย์เพื่อรับการตรวจวินิจฉัยและรักษาทันที